stanford-oval/wikipedia huggingface dataset:
We Can Believe In

| ”We Can Believe In” Nyla, Paul Secondi & Monarques |
| --- | --- | --- |

Singlen tiedot
 Julkaistu: 9. elokuuta 2019
 Formaatti: digitaalinen lataus, suoratoisto
 Tuottaja(t): Fabien Roy, Jeremy Nicosia, Paul Secondi, Philippe Pernez, Pierre Pernez
 Tyylilaji: Dance-pop
 Kesto: 03.10
 Levy-yhtiö: Cr2 Records
Nylan muut singlet
| ”Faith” 2019 | ”We Can Believe In” 2019 |   |
We Can Believe In on jamaikalaisartisti Nylan kappale. Sen julkaisi Cr2 Records digitaalisesti ladattavana singlenä 9. elokuuta 2019. Kappaleella esiintyvät myös Paul Secondi sekä Monarques. Kappaleen ovat tuottaneet Fabien Roy, Jeremy Nicosia, Paul Secondi, Philippe Pernez ja Pierre Pernez. Kappaleelle on toteutettu myös musiikkivideo, joka julkaistiin Kontor Recordsin YouTube-kanavalla vuorokausi singlen julkaisun jälkeen. "We Can Believe In" ei ole toistaiseksi päässyt lainkaan listoille.
Kappalelista

Digitaalinen lataus
We Can Believe In - 3:10
Vilhelm Bjerknes

Vilhelm Bjerknes
Vilhelm Friman Koren Bjerknes (14. maaliskuuta 1862 – 9. huhtikuuta 1951) oli norjalainen fyysikko ja meteorologi, jonka tutkimustulokset vaikuttivat suuresti päivittäiseen sään ennustamiseen. Monet pitävät häntä yhtenä nykyaikaisen säänennustamisen ja meteorologian isistä . Hän oli perustamassa ns. Bergenin koulua, joka kehitti norjalaisen rintamamallin, jolla kuvataan keskileveysasteiden liikkuvien matalapaineiden rakennetta ja kehitystä.
Bjerknes osallistui jo nuorena isänsä matemaattisiin tutkimuksiin ja tutustui virtausfysiikkaan. Vuonna 1890 hänestä tuli Heinrich Hertzin assistentti. Vuonna 1895 hän pääsi professoriksi Tukholman yliopistoon. Siellä hän työsti kuvausta virtausfysiikan ja termodynamiikan välisestä yhteydestä. Tämä on sekä meteorologian että meritieteen matemaattinen perusta.
Bjerkenesin poika Jacob Bjerknes vaikutti myös meteorologian alalla, ja työskenteli aluksi isänsä tutkimusryhmässä.
Norwegian Air Shuttle on maalauttanut Bjerknesin kuvan yhden Boeing 737-800 -koneensa pyrstöön.
Bjerknesin kuva Boeing 737:n pyrstössä.
Vääpeli

Kenraalikunta
kenraali
kenraaliluutnantti
kenraalimajuri
prikaatikenraali
Esiupseerit
eversti
everstiluutnantti
majuri
Komppaniaupseerit
kapteeni
yliluutnantti
luutnantti
vänrikki
sotilasmestari
ylivääpeli
vääpeli
ylikersantti
kersantti
alikersantti
korpraali
sotamies
Suomen maa- ja ilmavoimien sotilasarvot
Vääpeli (lyhenne vääp.) on Suomen puolustusvoimissa käytössä oleva aliupseerien sotilasarvo. Merivoimissa vastaava arvo on pursimies.
Vääpelin arvomerkissä on yksi paksu arvomerkkikulma. Vääpelistä alempi arvo on ylikersantti ja ylempi ylivääpeli.
Itsenäistymisen jälkeen vääpeli oli Suomen puolustusvoimien ylin aliupseeriarvo lukuun ottamatta eräitä aselajeja, ja vielä sotien jälkeisenä aikana se jäi useimpien aliupseerien ylimmäksi sotilasarvoksi.
Vääpelit toimivat joukkueenjohtajina, saapumiserän johtajina, koulutusupseereina, erikoismestareina tai perusyksikön vääpeleinä.
Yksikön vääpeli / yksikköupseeri

Puolustusvoimien virkarakenteen muutoksen seurauksena perusyksikön vääpelin vakanssi on ollut myös sotilasarvosta riippumaton tehtävien kokonaisuus, jonka hoitajana on voinut toimia esimerkiksi ylikersantti tai yliluutnantti. Vääpeli on muun muassa vastannut muonituksesta ja muusta huollosta ja on voinut toimia myös yksikkönsä muiden aliupseerien vanhimpana. Sotilasslangissa vääpeli on komppanian äiti. Vuosina 2002–2009 tehtävänimike oli virallisesti yksikköupseeri, vrt. engl. ”quartermaster”. Heinäkuussa 2009 voimaan astuneen Yleisen palvelusohjesäännön mukaan vanha nimike on palautettu.
Muut vääpelin / pursimiehen tehtävät

Laivastossa aluksen pursimies on miehistön ja alipäällystön esimies, ja hän vastaa aluksen muonituksesta, varustuksesta ja huollosta.
Päällystöopistosta toimiupseerit valmistuivat 1990-luvun alkuun saakka vääpelin arvoon.
Vapaaehtoisen maanpuolustuksen järjestöistä Reserviläisliittoon kuuluva Vääpelikilta ry kouluttaa huollon alan reserviläisiä.
Arvomerkit

Suomen puolustusvoimien vääpelin kauluslaatta
Suomen puolustusvoimien vääpelin hihalaatta
The Lost World: Jurassic Park (Sega)

| The Lost World: Jurassic Park |
| --- | --- |

Kehittäjä:  Appaloosa Interactive Aspect
Julkaisija:  Sega
Julkaistu:  1997
Lajityyppi:  toiminta
Pelimuoto:  yksinpeli
Alusta:  Sega Mega Drive, Sega Game Gear
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
The Lost World: Jurassic Park on Appaloosa Interactiven kehittämä ja Segan julkaisema toimintapeli, joka perustuu elokuvaan Kadonnut maailma – Jurassic Park. Peli julkaistiin 1997.
Samana vuonna on julkaistu samanniminen peli eri alustoille, jolla on eri kehittäjät.
Pelissä esiintyvät dinosaurukset

Velociraptor
Tyrannosaurus Rex (poikanen)
Triceratops
Troodon
Dilophosaurus
Stegosaurus
(Pelissä nähdään myös pieniä tunnistamattomia lentäviä dinosauruksia, mutta on mahdollista että ne ovatkin vain pieniä lintuja)
Triviaa

Pelissä pelattavana hahmona oleva hattupäinen mies ei mitä todennäköisimmin ole ensimmäisen elokuvan Alan Grant. Hahmo on luultavasti Eddia Carr tai Roland Tembo (edellinen on todennäköisin, koska Roland Tembo ei esiinny Michael Crichtonin romaanissa).
Aiheesta muualla

The Lost World: Jurassic Park MobyGamesissa (englanniksi) (Sega Mega Drive)
The Lost World: Jurassic Park MobyGamesissa (englanniksi) (Sega Game Gear)
We Are Not Alone

| We Are Not Alone Breaking Benjamin |
| --- | --- | --- |

Studioalbumin tiedot
 Äänitetty : lokakuu 2003–tammikuu 2004
 Julkaistu: 29. kesäkuuta 2004
 Tuottaja(t): David Bendeth
 Tyylilaji: alternative metal, hard rock, post-grunge
 Kesto: 39.30
 Levy-yhtiö: Hollywood Records
Breaking Benjaminin muut julkaisut
| Saturate 2002 | We Are Not Alone 2004 | Phobia 2006 |
We Are Not Alone on Breaking Benjamin -yhtyeen toinen studioalbumi. Se nauhoitettiin pääasiassa vuonna 2003. Albumin kolme kappaletta "So Cold", "Sooner or Later" ja "Rain" julkaistiin singleinä. Albumi julkaistiin 29. kesäkuuta 2004 Yhdysvalloissa ja sitä myytiin ensimmäisellä viikolla 48 000 kappaletta.
Albumin kappaleista muun muassa "Forget It" soitettiin Smallvillen 5. tuotantokaudella ja pääsi myös kyseisen sarjan levylle.
Albumi on yhtyeen toiseksi menestynein albumi, myytyään Yhdysvalloissa platinaa eli yli miljoona levyä.
Kappaleet

So Cold – 4.33
Simple Design – 4.15
Follow – 3.18
Firefly – 3.07
Break My Fall – 3.25
Forget It – 3.37
Sooner or Later – 3.39
Breakdown – 3.36
Away – 3.12
Believe – 3.20
Rain – 3.25
Listasijoitukset > Albumi

| Vuosi | Lista | Sijoitus |
| --- | --- | --- |
| 2004 | The Billboard 200 | 20 |
Listasijoitukset > Singlet

| Vuosi | Single | Lista | Sijoitus |
| --- | --- | --- | --- |
| 2004 | "So Cold" | Billboard Hot 100 | 76 |
| 2004 | "So Cold" | Mainstream Rock Tracks | 2 |
| 2004 | "So Cold" | Modern Rock Tracks | 3 |
| 2004 | "Sooner or Later" | Billboard hot 100 | 99 |
| 2004 | "Sooner or Later" | Mainstream Rock Tracks | 2 |
| 2004 | "Sooner or Later" | Modern Rock Tracks | 7 |
| 2005 | "Rain" | Mainstream Rock Tracks | 23 |
| 2005 | "Rain" | Modern Rock Tracks | 39 |
Kokoonpano

Benjamin Burnley – Laulu, kitara
Aaron Fink – Kitara
Marcus James – Basso
Jeremy Hummel – Rummut
Tippalukko

Nykyaikainen kahvinkeitin jossa tippalukko näkyy suoraan pannun yläpuolella.
Tippalukko on mekaaninen laite kahvinkeittimessä, joka estää kahvin valumisen suodatinsuppilosta silloin, kun sen alla oleva pannu otetaan pois.
Tippalukko on nykyisin hyvin yleinen kaikissa kahvinkeittimissä, tietyissä keittimissä se on manuaalisesti kytkettävä, tietyissä automaattinen.
White Material

| White Material |
| --- | --- |

Ohjaaja:  Claire Denis
Käsikirjoittaja:   Claire Denis  Marie NDiaye 
Tuottaja:  Pascal Caucheteux
Säveltäjä:  Stuart Staples
Kuvaaja:  Yves Cape
Leikkaaja:  Guy Lecorne
Pääosat:   Isabelle Huppert  Christopher Lambert 
Valmistustiedot
Valmistusmaa:   Ranska  Kamerun 
Tuotantoyhtiö:  Why Not Productions
Levittäjä:  Wild Bunch Netflix
Ensi-ilta:   2009-9-66. syyskuuta 2009 (Venetsian elokuvajuhlat, Italia)  
Kesto:  102 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
White Material on vuonna 2009 ensi-iltansa saanut Claire Denis’n ohjaama ranskalais-kamerunilainen draamaelokuva, jonka pääosissa ovat Isabelle Huppert ja Christopher Lambert. Elokuva kertoo valkoisesta ranskalaisperheestä, joka taistelee säilyttääkseen kahviplantaasinsa sisällissodan ja väkivallan repimässä ranskankielisessä afrikkalaisessa maassa. Claire Denis ja Marie NDiaye kirjoittivat elokuvan käsikirjoituksen. Pascal Caucheteux oli elokuvan tuottajana. White Material sai ensi-iltansa vuoden 2009 Venetsian elokuvajuhlilla, missä Claire Denis oli ehdokkaana pääkilpailussa parhaan elokuvan Kultaisen leijonan saajaksi.
Juoni

Ranskalaissyntyinen Maria Vial (Isabelle Huppert) viljelee kahvia plantaasillaan yhdessä entisen miehensä Andrén (Christopher Lambert), poikansa Manuelin (Nicolas Duvauchelle) ja Andrén isän Henrin (Michel Subor) kanssa nimeämättömässä ranskankielisessä afrikkalaisessa maassa. Verinen vallankaappaus ja sisällissota kiristyvät alueella, jossa korruptoituneen hallituksen joukot ja kapinallisten lapsiarmeija taistelevat keskenään aivan plantaasin porteilla. Maria menettää pelokkaat työntekijänsä, mihin on syynä lähituntumaan edenneet väkivaltaiset poliittiset levottomuudet. Itsepäinen ja uhmakas Maria ei suostu jättämään plantaasiaan, joten hän rekrytoi uusia työntekijöitä sadonkorjuuseen. Välit kiristyvät sekä perheen sisällä että suhteessa paikalliseen yhteisöön. Maria vaarantaa perheensä turvallisuuden auttaessaan kapinallisten joukkojen johtajaa, ”Nyrkkeilijää” (Isaach de Bankolé).
Näyttelijät

| 0 | 1 | 2 |
| --- | --- | --- |
|  Isabelle Huppert  | … |  Maria Vial   |
|  Christopher Lambert  | … |  André Vial   |
|  Nicolas Duvauchelle  | … |  Manuel Vial   |
|  William Nadylam  | … |  Chérif   |
|  Michel Subor  | … |  Henri Vial   |
|  Isaach de Bankolé  | … |  ”Nyrkkeilijä”   |
|  Adèle Ado  | … |  Lucie Vial   |
|  Daniel Tchangang  | … |  José Vial   |
|  David Gozlan  | … |  Hamudi   |
|  Ali Barkai  | … |  Jeep   |
|  Daniel Tchangang  | … |  José   |
Tuotanto

White Material kuvattiin Kamerunissa 6,3 miljoonan euron budjetilla. Elokuvan tuotantoyhtiönä oli Why Not Productions, jota oli tukemassa Wild Bunch, France 3 Cinéma ja Les Films Terre Africaine. Elokuvan virallinen traileri julkaistiin 10. helmikuuta 2010.
Julkaisu ja vastaanotto

White Material sai ensi-iltansa Venetsian elokuvajuhlilla Italiassa 6. syyskuuta 2009. Elokuva sai teatteriensi-iltansa Ranskassa 24. maaliskuuta 2010, oli Wild Bunch Distributionin teatterilevittämä ja keräsi teatterikierroksensa aikana 147 295 katsojaa. Elokuvan Kamerunin ensi-ilta oli Écrans noirsin elokuvajuhlilla Yaoundéssa kesällä 2010. Elokuva on kiertänyt useita elokuvajuhlia ympäri maailman, kuten Toronton ja Karlovy Varyn elokuvajuhlat. White Material ei saanut Suomessa teatteriensi-iltaa, mutta se esitettiin Rakkautta ja anarkiaa -elokuvajuhlilla Helsingissä 15. syyskuuta 2011. Elokuvan Suomen televisioensi-ilta oli Yle Teema -kanavalla 16. lokakuuta 2013.
White Material näyttelijöineen on saanut elokuvakriitikoilta ylistävän vastaanoton. Rotten Tomatoes -sivuston mukaan 88% kriitikoista on antanut elokuvalle positiivisen arvosanan 7,3/10 keskiarvolla. Keräys perustuu 81 arviointiin. 11 058 käyttäjästä 64% on antanut elokuvalle positiivisen arvosanan 3,2/5 keskiarvolla. Metacritic-sivuston mukaan 26 arvostelun perusteella elokuva on saanut 81 pistettä sadasta mahdollisesta. Metacriticin 24 käyttäjää on antanut elokuvalle keskiarvon 6,4/10. Internet Movie Databasen 4 998 käyttäjää on antanut elokuvalle keskiarvon 7,0/10. Roger Ebert antoi elokuvalle kolme ja puoli tähteä neljästä. Vuonna 2017 The New York Timesin kriitikot arvioivat White Materialin tämän vuosisadan 25 parhaan elokuvan joukkoon.
White Material julkaistiin Ranskassa DVD:lle 28. syyskuuta 2010. Elokuva julkaistiin Yhdysvalloissa niin DVD:lle kuin blu-rayllekin 12. huhtikuuta 2011.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| IndieWiren Critics’ Poll | Paras roolisuoritus pääosassa | Isabelle Huppert | Ehdokkuus |
| IndieWiren Critics’ Poll | Paras jakamaton elokuva | White Material | Ehdokkuus |
| International Cinephile Society | Paras alkuperäinen musiikki | Stuart Staples | Ehdokkuus |
| International Cinephile Society | Paras ei-englanninkielinen elokuva | White Material | Ehdokkuus |
| Louis Delluc | Paras ranskalainen elokuva | Claire Denis | Ehdokkuus |
| Satellite | Paras vieraskielinen elokuva | White Material | Ehdokkuus |
| Brutus | Paras naispääosa | Isabelle Huppert | Voitto |
| National Board of Review | Vuoden 5 parasta ulkomaalaista elokuvaa | White Material | Voitto |
| National Society of Film Critics | Paras vieraskielinen elokuva | White Material | Ehdokkuus |
| Denver Film Critics Society | Paras vieraskielinen elokuva | White Material | Ehdokkuus |
| Washington D.C. Area Film Critics Association | Paras vieraskielinen elokuva | White Material | Ehdokkuus |
| Venetsian elokuvajuhlien Kultainen leijona | Paras elokuva | Claire Denis | Ehdokkuus |
| Venetsian elokuvajuhlien FIPRESCI | Paras rohkein elokuva | Claire Denis | Ehdokkuus |
| Venetsian elokuvajuhlien tuomariston palkinto | Paras elokuva | Claire Denis | Ehdokkuus |
| Cabourgin elokuvajuhlien Coup de cœur | Cabourgin elokuvajuhlien Coup de cœur | Christopher Lambert | Voitto |
| The Village Voicen Village Voice Film Poll | Paras naispääosa | Isabelle Huppert | Ehdokkuus |
Aiheesta muualla

White Material Internet Movie Databasessa (englanniksi)
White Material Elonet.
White Material AllMoviessa. (englanniksi)
White Material AlloCinéssä (ranskaksi)
White Material UniFrancessa (ranskaksi)
White Material JP’s Box-Officessa (ranskaksi)
White Material Rotten Tomatoes -sivustolla (englanniksi)
White Material Metacriticissä (englanniksi)
Jauhiainen, Olli-Pekka & Vesikko, Antti: ”Kosketuksia valkoiseen materiaaliin : Claire Denis ja postkolonialistisen halun ambivalenssi”, Niin & näin 20 (2013) : 3, s. 113–117.
William Nadylam, Isabelle Huppert, Christopher Lambert ja Claire Denis White Materialin ensi-illassa vuoden 2009 Venetsian elokuvajuhlilla
Vilhelm Ekelund

Nuori Vilhelm Ekelund.
Otto Vilhelm Ekelund (14. lokakuuta 1880 Stehag, Ruotsi – 3. syyskuuta 1949 Saltsjöbaden, Ruotsi) oli ruotsalainen runoilija ja aforistikko. Häntä luonnehditaan ylhäiseksi mietelyyrikoksi. Hän korostaa yksilön merkitystä. Uransa myöhemmässä vaiheessa hän muuttui sovinnollisemmaksi.
Ekelundin muistoksi on perustettu Vilhelm Ekelund -seura, joka on toimittanut muistojulkaisun ja julkaissut postuumisti hänen teoksiaan.
Suomennettuja runoja

Kevätsade: valikoima ruotsalaista lyriikkaa , WSOY 1926
Leukadia, suom. Elina Vaara
Mentyäsi, armas, suom. Elina Vaara
Palvonta, suom. Elina Vaara
Maailman lyriikkaa: runosuomennoksia , Otava 1922
Niin solakka, hento sa olet..., suom. Aarni Kouta
Sydämesi suuri puhtaus, suom. Aarni Kouta
Vaeltajan uni, suom. Aarni Kouta
Tuhat laulujen vuotta , WSOY 1957, 1974, 2004
Silloin hohtivat pyökit, suom. Aale Tynni
Tapani Kangas

Tapani Kangas
Tapani "Tapsa" Kangas (s. 16. helmikuuta 1980 Kauhava) on säveltäjä, sanoittaja, trubaduuri ja muusikko sekä Celesty-yhtyeen kitaristi, joka oli mukana myös The Knob -yhtyeessä kitaristi-laulajana. Tapanin uusin yhtye on Bileorkesteri Komia!.
Tapani Kangas on kotoisin Kauhavalta. Hänen tämänhetkinen kotikuntansa on Helsinki.[lähde? ]
Kangas on Celesty-yhtyeen alkuperäisjäsen vuodesta 1999. Hän oli mukana perustamassa The Knob-yhtyettä vuonna 2001. Sekä Coverfieldin perustajajäsen vuodesta 2009. Ja Bileorkesteri Komian perustajajäsen 2015.[lähde? ]
Tapani on vuodesta 2008 alkaen toiminut trubaduurina, ja keikkailee mm. laivoilla, yksityistilaisuuksissa sekä ravintoloissa.[lähde? ]
Kangas on kauhavalaisen muusikon Kullervo Jylhän tyttärenpoika.[lähde? ]
Aikaisemmat yhtyeet

The Knob 2001–2015 (kitara/laulu)
Rioters 1993–1999 (kitara/laulu)
Arco 1998–1998 (basso, koskettimet, rummut, kitara, laulu)
Whatever 1998–1999 (koskettimet, laulu)
Dragonkiller perustettu 1998 (määrittelemätön tauko) (kitara, laulu, koskettimet, rumpukone)
Coverfield 2009-2015 (Kitara, Laulu)
Muut yhtyeet

Kangas soitti opiskeluaikoinaan opiston yhtyeessä The Kalewalaiset ja on myös tehnyt kappaleita useiden projektinimikkeiden alla, esimerkiksi: Warriors of Cau`hava.
Kangas on soittanut myös useissa projekteissa ja yhtyeissä tuuraavana  ja vierailevana muusikkona.
Kankaan musiikinharrastus ei kuitenkaan rajoitu rockmusiikkiin, sillä musiikin monitaiturina tunnetun Tapanin musiikillisiin saavutuksiin kuuluu Celesty yhtyeen tuotantoon sävelletyt/sovitetut sinfoniaorkesteriosuudet yhdessä Jere Luokkamäen ja muun yhtyeen kanssa, sekä mm:Iskelmäkaraokekisan voitto Seinäjoella järjestetyssä Iskelmäkaraokekilpailussa 2008. Karaoken MM-kisafinaali 2009. Akustiset trubaduurikeikat ympäri suomen sekä laivoilla ja useat vierailut Tartu Mikkiin ohjelmassa.
Tapani soitti myös varajäsenen ominaisuudessa kitaraa "Lantsa & Big Späm - Juice Leskinen Tribute band" yhtyeessä. Sekä tekee Trubaduurikeikkoja yms. muita erikoiskokoonpanoja.
Tapani oli myös yhtenä vierailevana solistina edesmenneen Sentenced kitaristin Miika Tenkulan muistokonsertissa Oulussa 18.4.2009, jossa Tapani esitti Sentencedin kappaleen "Sun Wont Shine" taustalla Sentenced coverbändi.
Kangas sijoittui Tangomarkkinoilla 2010 kolmanneksi ja oli yleisön suosikki persoonallisella esiintymistyylillään sekä tuomalla uutta näkökulmaa hieman vanhakantaiseksi kulminoituneeseen Tangomarkkinaperinteeseen.
Tapani osallistui Tangomarkkinoille myös vuonna 2011 jolloin saavutti toistamiseen kolmannen sijan.
Aiheesta muualla

Tapani Kangas Facebookissa
Tapani Kangas Youtubessa
Celesty-yhtyeen kotisivut
The Knob -yhtyeen kotisivut
Celesty Myspacessa (englanniksi)
The Knob Myspacessa (englanniksi)
The Knob Mikseri.netissä
The Knob live Mikseri.netissä
Celesty Mikseri.netissä
The Curse of Capistrano

| The Curse of Capistrano |
| --- | --- |

Alkuperäisteos
Kirjailija:  Johnston McCulley
Kieli:  englanti
Genre:  seikkailu, western
Kustantaja:  All-Story Weekly Grosset & Dunlap
Sivumäärä:  300

Seuraava:  The Further Adventures of Zorro
Löydä lisää kirjojaKirjallisuuden teemasivulta
The Curse of Capistrano on alun perin 1919 lukemistolehtenä julkaistu Johnston McCulleyn kirjoittama novelli, joka on ensimmäinen tarina kuvitteellisesta sankarista Zorrosta. Tarina julkaistiin myöhemmin 1924 kirjana ja nimettiin 1920 ilmestyneen elokuvan mukaan The Mark of Zorro.
Julkaisuhistoria

McCulleyn tarina julkaistiin All-Story Weekly lehdessä 9. elokuuta - 6. syyskuuta 1919 välisenä aikana. Vuotta myöhemmin siitä tehtiin elokuva Zorron merkki, jonka suosion myötä kirjoja kustantava Grosset & Dunlap julkaisi tarinan samalla nimellä kirjana 1924.
Tarina

Eletään 1800-lukua, kun Kalifornia on Espanjan hallinnassa. Kalifornian intiaanit ovat joutuneet korruptoituneiden armeijan komentajien uhreiksi. Rikkaaseen tilanomistaja sukuun kuuluva Don Diego Vega elää salaa kaksoiselämää pyrkiessään taistelemaan korruptiota vastaan mustaan pukeutuneena lainsuojattomana sankarina Zorrona. Häntä avustaa kuuro ja mykkä palvelija Bernardo, kun Zorro pyrkii pääosin estämään kapteeni Ramonin ja kersantti Gonzalesin huonot aikeet. Don Diegon elämään vaikuttaa myös hänen rakkauden kohteensa Lolita Pulido, kun hänen isänsä Alejandro Vega neuvottelee köyhtyneen tilanomistajan Pulidon kanssa poikansa menevänsä naimisiin nuoren aatelisnaisen kanssa. Sitä vastoin Lolita on kiinnostunut urheasta Zorrosta, kuin kömpelöstä ja musikaalisesta Diegosta. Tarina sijoittuu useisiin eri kaupunkeihin ja kyliin, kuten Pueblo de Los Ángelesiin ja San Juan Capistranoon.
Wikitravel

Wikitravel, the free travel guide
"Wikitravel, vapaa matkaopas"
Wikitravel on yhdysvaltalaisen Internet Brands -yrityksen ylläpitämä wikipohjainen projekti, jonka tarkoituksena on koota Internetiin maailmanlaajuinen, luotettava ja ajantasainen avoimen sisällön matkaopas.
Projekti käyttää MediaWiki-ohjelmistoa, mutta muun muassa Wikipediasta poiketen se ei ole kytköksissä Wikimedia-säätiöön.
Wikitravelin vaiheet

Wikitravel aloitettiin heinäkuussa 2003. Internet Brands osti Wikitravelin huhtikuussa 2006. Wikitravelin painotalo, Wikitravel Press, julkaisi ensimmäiset painetut matkaoppaansa helmikuussa 2008.
Vuonna 2006 Wikitravelin italiankielisestä ja saksankielisestä versioista kopioitiin sisältö uuteen Wikivoyageksi (suom. Wikimatkat) nimettyyn projektiin, koska kaikki sivuston käyttäjät eivät halunneet olla osa kaupallista yhtiötä. Myöhemmin myös englanninkielisen version sisältö kopioitiin Wikimatkat-projektiin ja vuonna 2012 Wikimatkat pääsi osaksi Wikimedia-säätiötä.
Lisenssi

Wikitravel käyttää Creative Commons Attribution ShareAlike -lisenssiä.
Versiot

Wikitravelista on olemassa versio 19 eri kielellä. Kaikki kielet yhteen laskettuna Wikitravel saavutti 10 000 artikkelia 23. joulukuuta 2005, 25 000 artikkelia 5. tammikuuta 2007 ja 50 000 artikkelia 21. elokuuta 2009. Ensimmäinen ja edelleen suurin kieliversio englanti saavutti 10 000 artikkelia 11. kesäkuuta 2006.
Suomenkielinen Wikitravel aloitti 27. helmikuuta 2007. Suomenkielisessä Wikitravelissa on yli tuhat artikkelia. Suomenkielinen Wikitravel on tällä hetkellämilloin? 9. suurin. Tuhannen artikkelin raja rikottiin 9. maaliskuuta 2008.
Aiheesta muualla

Wikitravel englanniksi
Wikitravel suomeksi
The Cure (kappale)

| ”The Cure” Charon |
| --- | --- | --- |

Singlen tiedot
 Albumilta: A-sides, B-sides & Suicides
 Julkaistu: 7. kesäkuuta 2010
 Formaatti: digi
 Tyylilaji: goottimetalli
 Kesto: 03.33
 Levy-yhtiö: Spinefarm
Charonin muut singlet
| ”Colder” 2005 | ”The Cure” 2010 |   |
The Cure on suomalaisen goottimetalli -yhtye Charonin kuudes single. Se julkaistiin digitaalisesti 7. kesäkuuta 2010 levymerkillä Spinefarm Records.
Kappaleet

The Cure – 03.33
Kokoonpano

Juha-Pekka Leppäluoto – laulu
Lauri Tuohimaa – kitara
Pasi Sipilä – kitara
Teemu Hautamäki – basso
Antti Karihtala – rummut
Vääpeli Körmy ja kahtesti laukeava

| Vääpeli Körmy ja kahtesti laukeava |
| --- | --- |
 Elokuvan juliste.
Ohjaaja:  Ere Kokkonen
Käsikirjoittaja:  Ere Kokkonen
Tuottaja:  Anna-Maija Kokkonen
Säveltäjä:  Olli Ahvenlahti
Kuvaaja:  Jari Mutikainen
Leikkaaja:  Petri Riikonen
Lavastaja:  Tom Hamberg
Erikoistehosteet:  Mikko Iho
Pääosat:  Heikki Kinnunen   Tom Pöysti   Vesa Vierikko   Pertti Koivula
Valmistustiedot
Valmistusmaa:   Suomi
Tuotantoyhtiö:  Ere Kokkonen Oy
Ensi-ilta:   15. elokuuta 1997
Kesto:  98 min
Alkuperäiskieli:  suomi
Edeltäjä:  Taisteluni
Aiheesta muualla
IMDb 
Elonet
Infobox OKNimi-testi OK: 
Vääpeli Körmy ja kahtesti laukeava on vuonna 1997 ensi-iltansa saanut Ere Kokkosen viides ja viimeinen Vääpeli Körmy -elokuva. Elokuva on esitetty televisiossa ainoastaan 4-osaisena minisarjana TV2:lla vuosina 1998, 2001 ja 2005. Vääpeli Körmy ja kahtesti laukeava toi 31 436 katsojaa elokuvateattereihin.
Juoni

Vääpeli Körmy saa tehtäväkseen valloittaa Katajanokan Kasinon, jota Suomen ensimmäinen naississikomppania puolustaa. Tehtävä ei ole helppo, kun vastustajat ovat kauniita ja rohkeita ja omat miehet sieltä tyhmemmästä päästä. Lisäksi johdossa on tollo vänrikki, runoja rustaava kapteeni ja kenraali, joka tuskin muistaa eilistä.
Aiheesta muualla

Vääpeli Körmy ja kahtesti laukeava Internet Movie Databasessa (englanniksi)
Vääpeli Körmy ja kahtesti laukeava Elonet. (suomeksi)
Vääpeli Körmy -elokuvat
Vääpeli Körmy ja marsalkan sauva (1990) – Vääpeli Körmy ja vetenalaiset vehkeet (1991) – Vääpeli Körmy ja etelän hetelmät (1992) – Vääpeli Körmy – taisteluni (1994) – Vääpeli Körmy ja kahtesti laukeava (1997)